鄭伊健

鄭伊健（粵拼：zeng6 ji1 gin6，英文：Ekin Cheng，1967年10月4號—），花名伊麵，係香港歌手同演員，香港出世，籍貫廣東恩平。1988年參加新秀歌唱大賽加入無綫電視，因拍攝「陽光檸檬茶」廣告而入行，後來拜羅文為師。鄭伊健曾被譽為香港1990年代嘅偶像符號之一。
鄭伊健同梁朝偉、周星馳一樣，於兒童節目《430穿梭機》出身，1990年開始被調往戲劇參與電視劇演出，幾年間由演配角漸晉升為一線小生，期間嘅代表作有1994年嘅《笑看風雲》，飾演男主角包文龍。九十年代後期鄭伊健轉為電影演員，憑劉偉強執導嘅《古惑仔》系列所飾演嘅陳浩南一角而廣受歡迎。最擅長演出漫畫人物角色，除咗《古惑仔》，重有《Feel 100%》，《風雲：雄霸天下》，《中華英雄》等。
鄭伊健喺2007年同林珊珊合組Lamb Production。現時係「鄰舍輔導會鄰舍大使」同埋「世界自然基金會（香港）分會」海洋大使，主力推動保護海洋。喺2008年第十二屆「韓國富川國際Fantastic電影節」，鄭伊健憑《第一誡》獲頒最佳男演員獎。
2008年11月1號，鄭伊健喺上海文廣新聞傳媒集團旗下「時尚傳媒年度風尚大典」中榮獲。
2009年9月29號，鄭伊健正式再次重返新力音樂娛樂，並喺2009年12月18、19號舉行演唱會。闊別11年舞台嘅伊健再踏紅館，陳小春同舒淇擔任兩場表演嘉賓，康子妮擔任和音，一眾圈內外好友都到場支持。最後歌迷熱情令伊健四度Encore，喊住鞠躬唱《一對對》作結。。
2010年11月6號，新城資訊台舉行《新城 LOVE & THE CITY 鄭伊健 X 側田 X 謝安琪音樂會》。
2011年3月4號至3月6號，將舉行三場《鄭伊健 beautiful day 2011 演唱會》。
2011年4月11號至6月5號，TVB 經典台《翡翠星力量…鄭伊健 》（成TVB「專題巨星」，並播放佢精選代表劇集，畀觀眾重溫經典場面）
《鄭伊健 beautiful day 2011 演唱會》舞台。

個人形象及私生活
呢一節冇引出處或寫低根據。唔該加返可靠嘅來源，幫手改改呢篇文（教我點做）冇根據或冇出處嘅嘢可能隨時受到質疑；經唔起質疑就會俾人剷走。

長髮
鄭伊健初出道係短頭髮，因為喺TVB長期用頭套拍古裝劇，一次除低頭套，發現頭髮已經好長，就保留唔剪，而因此被睇中並挑選為《古惑仔》嘅主角，從此一炮而紅。鄭伊健多次表示，佢覺得長髮好難打理同好熱，但呢一頭長髮為佢帶來好運，所以佢唔會剪，而大碟《SENSES》中亦收錄咗一首歌《長髮》。呢一頭長髮亦成為佢當時嘅標誌。2006年因為拍攝由中國長篇劇《霍元甲》而剃咗留咗多年嘅長髮，經過8個月時間，頭髮已經生返。

遊戲機
鄭伊健鍾意打遊戲機同埋玩數碼產品，所以有唔少數碼產品都揾佢出任代言人（佳能數碼相機）。

影帝
伊健主演電影《第一誡》開始，首次獲得影帝呢個稱號。

朋友
伊健喺圈中人緣極好，為人熟知嘅圈中好友包括陳小春、謝天華、林曉峰、林珊珊、劉偉強、林嘉欣、蔡卓妍、古巨基、葛民輝、舒淇 等。
陳小春、謝天華
三人於《古惑仔》電影中結識，而家都重係好朋友。
林珊珊
伊健多年來嘅經理人。曾經喺訪問話伊健差唔多已經係林家一份子。
林曉峰
林海峰同林珊珊嘅細佬，曾經喺《古惑仔》電影中合作，節目主持人。
劉偉強
《古惑仔》系列導演，兩人合作過十次左右，堪稱古惑組合，由2001年至今，兩人重未喺電影上有合作機會，鄭伊健曾經透露同劉偉強得閒就會約出來打桌球。
林嘉欣
喺《好友移城》中透露兩人因多次合作拍電影（《戀之風景》、《六壯士》、《後備甜心》等）而結緣。
蔡卓妍
兩人因多次合作拍電影而結緣。
葛民輝
喺《好友移城》中透露佢哋喺1995年拍《廟街故事》嗰時相識，其後因二人多次喺電影中合作（《百份百感覺》、《百分百啱Feel》、《天行者》等）而混熟成為好友。

戀情
伊健先後同黎芷珊、邵美琪、梁詠琪有戀情，但已經分咗手，最後同蒙嘉慧結婚。
邵美琪
兩人喺1990年合作演出劇集《燃燒歲月》時發展戀情，邵美琪大鄭伊健兩歲，而且當時伊健只係啱啱出道，但邵美琪已經係無綫電視當家花旦。當時外界都認為呢對情侶前景唔樂觀，但隨住兩人戀情有穩定發展，再加上鄭伊健喺事業上漸有成就，佢哋成為九十年代其中一對公認嘅娛樂圈情侶。但後來有傳梁詠琪介入，令兩人最終分手收場。
梁詠琪
伊健因拍攝《愛上百分百英雄》及演出舞台劇《仲夏夜狂想曲》而結識。
蒙嘉慧
伊健因拍攝電視劇《隨時候命》而識咗黎諾懿，兩人因為都鍾意玩遊戲機而十分投契。後來黎諾懿相約鄭伊健同蒙嘉慧打羽毛球，而鄭伊健同蒙嘉慧亦因此而結識。鄭更以6個「好」來形容連續兩晚睇佢演唱會支持佢嘅蒙嘉慧。佢哋經常被發現倆人一齊踩單車、打羽毛球同打桌球。兩個人喺2013年結婚。

簡歷
Template:ProseTimeline
1987年
參加TVB新秀歌唱大賽，被發掘加入無綫電視藝員訓練班拍攝「陽光檸檬茶」廣告
拍攝第一部電視劇《鐳射青春》
1988年
主持兒童節目《430穿梭機》
1991年
加盟BMG唱片公司
1992年
推出首張個人大碟《不要哭了》，奪得勁歌台「勁爆新晉靚人大獎」
1993年
奪得香港電台「最有前途新人獎」，推出第二張大碟《撒哈啦》，再奪勁歌台頒發「勁爆靚人大獎」
1994年
1月 推出第三張個人大碟《On Stage》，《On Stage》大碟榮登IFPI唱片銷量榜冠軍
3月 歌曲《一生愛你一個》成為94年TVB，第一季季選金曲
4月 發行由鄭伊健親自演出嘅首張Karaoke
6月 推出電影原聲大碟「姊妹情深」
7月 發行第四張大碟《Got to be Real》，當日旋即達白金銷量
8月 《Got to be Real》IFPI銷量榜冠軍
10月 推出《鄭伊健MTV個人專集》
11月 奪得商業電台「十大健康偶像獎」
12月 推出第五張大碟《The Best Show》，一上市就成為IFPI唱片銷量榜No.2
1995年
1月 喺香港文化中心舉行個人音樂會《My Bestshow》
3月 《直至消失天與地》成為TVB勁歌金曲第一季季選金曲
4月 推出《My Best Show Live CD & MTV Karaoke》
6月 推出首張EP—《Life》銷量衝破雙白金，《一個為你甘去蹈火海的人》成為TVB勁歌金曲第二季季選金曲
6月29號首次喺紅磡香港體育館舉行「鄭伊健夏日真情派對」個人演唱會
9月 拍攝首個個人音樂特輯，「吻感」成為TVB勁歌金曲第三季季選金曲
10月 推出新大碟《Earth》
11月 推出首本個人寫真集《Natural》，《只會因你唱》成為TVB勁歌金曲第四季季選金曲，獲得日本雜誌「香港仔」「香港歌星日本人氣大賞」
1996年
1月 奪得香港電台十大中文金曲頒獎典禮「十大優秀歌手」及「最佳改編歌曲—直至消失天與地」，奪得新城電台香港勁爆流行頒獎典禮「最人氣急升男歌手」，推出《映畫館》MTV Karaoke及《古惑仔》電影原聲大碟
2000年
同舊公司結束十年賓主關係，鄭伊健轉到英皇娛樂唱片大展拳腳，佢嘅全新個人大碟《Myself》，收錄咗十首新歌，包括流行榜冠軍歌「一個人戀愛」，以及接力主打「迷戀」。
2004年
加盟BMG
2005年
隨經理人林珊珊加入BMA，成為旗下歌手
2008年
7月 憑電影《第一誡》中嘅酗酒警探角色－黃督察奪得《第十二屆韓國富川電影節》最佳男主角。
11月 榮獲上海文廣新聞傳媒集團旗下"時尚傳媒年度風尚大典--"經典2000年代傑出電影風尚人物"大獎
2009年
9月簽約加盟Sony Music

古惑仔1967年三寶
陳小春、謝天華、鄭伊健嘅古惑仔演員喺1967年出生，係古惑仔一支三人1967年出生，藝人從業員俗稱「1967年三寶」。